
Til brug for Danmarks Konvergensprogram 2019 (KP19) er der foretaget en gen- 
beregning af det strukturelle provenu fra registreringsafgiften. Genberegningen 
skal blandt andet ses i lyset af en fremtidig udbredelse af lav- og nulemissionsbiler 
samt skærpelse af CO--kravene til nye biler på EU-niveau efter 2021. 


Udbredelse af el- og plug-in hybridbiler har betydning for provenuet fra registre- 
ringsafgiften, bl.a. fordi disse biler opnår et højere fradrag i registreringsafgiften 
for god brændstoføkonomi end konventionelle biler, men også fordi der gælder 
lempelige regler for el- og plug-in hybridbiler frem til og med 2022. 


Det genberegnede skøn for det strukturelle provenu fra registreringsafgiften om- 
fatter perioden 2019-2035 og er opgjort ud fra en række forudsætninger om ud- 
viklingen i antallet af nyregistreringer, bilernes pris, bilernes sammensætning på 
størrelse (segmenter) og på drivmiddel, udvikling i brændstofeffektivitet mv., som 
beskrives nærmete i dette notat. 


Det indgår som en del af aftalen om Omlægning af Bilafgifterne fra 2017 ”… at gøre re- 
gistreringsafgiften mere robust overfor den teknologiske udvikling. Det skal ske ved at regulere 
kilometergrænserne for tillæg og fradrag for god brændstoføkonomi i forhold til udviklingen i 
brændstofforbruget for nye biler. Det vil samtidig fastholde incitamentet til brændstofeffektivise- 
ring over tid. Der er endnu ikke fastsat en konkret reguleringsmetode i lovgivningen. 
Fremskrivningen til brug for KP19 er baseret på gældende regler og besluttet poli- 
tik, hvorfor der til brug for KP19 beregningsteknisk er fastsat en indekseringsme- 
kanisme. 


Det strukturelle provenu fra registreringsafgiften skønnes på baggrund af de op- 
daterede forudsætninger, inklusiv en indekseringsmekanisme, at udgøre ca. 0,7 
pct. af BNP i 2035, zf. figur 1. Det er en nedjustering på ca. 0,1 pct. point i forhold 
til det forudsatte i Opdateret 2025 forløb, august 2018. Det strukturelle provenu i pct. 
af BNP er højere i 2019 end i 2035, primært fordi el- og plug-in hybridbiler skøn- 
nes at udgøre knap 40 pct. af nyregistreringerne i 2035 mod godt 2 pct. i 2018. 


Ved gældende regler, det vil sige uden den forudsatte indekseringsmekanisme, 
skønnes det strukturelle provenu fra registreringsafgiften at falde til ca. 0,56 pct. af 
BNP i 2035, på grund af bilernes bedre brændstofeffektivitet og dermed større 
fradrag i afgiften. 

Figur 1 
Provenu fra registreringsafgiften i pct. af BNP 

Anm.: Skønnene for de strukturelle indtægter fra august 2018 rækker reelt frem til og med 2025, mens der for årene 
efter 2025 er tale om en beregningsteknisk fremskrivning. 
Kilde: Opdateret 2025 forløb august 2018 og egne beregninger. 


Regeringen har nedsat en Kommission for gron omstilling af personbiler i Danmark, som 
blandt andet skal levere en konkret strategi for, hvordan regeringens målsætning 
om, at alle nyregistrerede personbiler fra 2030 er lavemissionsbiler og fra 2035 
nulemissionsbiler, bedst muligt kan realiseres. Kommissionen har også til opgave 
at opstille konkrete forslag til finansiering, så de statslige indtægter, der forsvinder 
i takt med den grønne omstilling af personbiler, kan tilvejebringes på anden vis, jf. 
kommissoriet. Der er betydelig usikkerhed om tempoet i den teknologiske udvik- 
ling og udbredelsen af lav- og nulemissionsbiler, og de indregnede konsekvenser 
for registreringsafgiften skal derfor ses som et foreløbigt grundlag, som vil blive 
udbygget og forbedret i forbindelse med arbejdet i den nedsatte kommission. 


I det følgende beskrives indledningsvis de nuværende afgiftsregler, hvorefter gen- 
beregningen og det primære datagrundlag gennemgås. Genberegningen baseres på 
en forventet udvikling i forbruget af køretøjer, der kan inddeles i forskellige un- 
derkomponenter. Disse underkomponenter betragtes historisk, hvorefter der fore- 
tages en fremskrivning af hver enkelt komponent til brug for den overordnede 
fremskrivning af det strukturelle provenu. 


Registreringsafgiften, regler og provenu 

Registreringsafgiften betales af personbiler, varebiler, motorcykler, autocampere 
og nogle busser. Langt størstedelen af provenuet fra registreringsafgiften vedrører 
personbiler og udgjorde i 2018 skønnet mere end 90 pct. 


Registreringsafgiften på personbiler udgør 85 pct. af en bils afgiftspligtige værdi 
op til det såkaldte skalaknæk på 193.400 kr. (2019-niveau)', og 150 pct. af værdien 
over skalaknækket. Bilens afgiftspligtige værdi udgøres af bilens pris inkl. moms 





! Skalaknækket indekseres årligt efter personskattelovens §20. 

korrigeret for fradrag /tillæg afhængig af antal airbags samt fradrag ved høj score i 
Euro NCAP-sikkethedstest. 


Der gives fradrag i registreringsafgiften, hvis bilen har god brændstoføkonomi og 
tillæg, hvis bilen har dårlig brændstoføkonomi 


Som en del af aftalen om Omlægning af bilafgifterne fra 2017 blev grænsen for fradrag 
forhøjet med 4 km/l til 20 km/l og 22 km/l for hhv. benzin- og dieselbiler, og til- 
lægget blev forhøjet til 6.000 kr. pr. km/l med virkning fra 3. oktober 2017. Fra- 
draget er fortsat 4.000 kr. pr. km/l. 


Desuden gives der fradrag i afgiften på op til 3.000 kr. afhængig af antallet af sele- 
alarmer. Registreringsafgiften skal mindst udgøre 20.000 kr., når der ses bort fra 
fradrag for selealarmer, dvs. registreringsafgiften kan mindst udgøre 17.000 kr. for 
en personbil. 


Der gælder særligt lempelige regler for elbiler, plug-in hybridbiler og naturgasbiler 
frem til og med 2022 og for brintbiler til og med 2025, se zabel 1 for et overblik. De 
lempeligere regler medfører blandt andet, at alle el- og plug-in hybridbiler, der ko- 
ster under ca. 400.000 kr. før registreringsafgift, er fuldstændig afgiftsfri i 2019 og 
2020. 





Tabel 1 
Lempelige regler for elbiler, brintbiler, plug-in hybridbiler og naturgasbiler 


Fradrag i grund- 
lag for registre- 
ringsafgift 


Fradrag i registre- 


Registreringsafgift ringsafgift 


Registreringsafgiften beregnes efter almindelige reg- 40.000 kr. i 2019, 1.700 kr. pr. kilo- 
ler for personbiler. | 2019 betales 20 pct. af den be- 77.500 kr. i 2020. watt-time batterika- 


Elser regnede afgift, 40 pct. i 2020, 65 pct. i 2021, 90 pct. i Gives i registre- pacitet (højst 45 
2022 og 100 pct. i 2023 og frem. ringsafgiften kWh) frem til 2022. 
Samme princip som for elbiler, dog er de afgiftsfrita- 

Brintbiler get til og med 2021, hvorefter de indfases til og med Intet fradrag Intet fradrag 


2025. 


Der betales registreringsafgift efter alm. regler for 
personbiler. | 2019 betales registreringsafgift, hvor 
brændstofforbrug er opgjort uden elforbruget. Hertil 
tillægges 20 pct. af differencen ml. registreringsafgif- 
ten opgjort når elforbruget medtages i beregningen 
af tillæg/fradrag for brændstofforbrug, og når det ikke 
medtages. Tillægget stiger til 40 pct. i 2020, 65 pct. i 
2021, 90 pct. i 2022 og 100 pct. i 2022 og frem. 


40.000 kr. i 2019, 
77.500 kr. i 2020. 
Gives i den diffe- 
rence, som indfa- 


1.700 kr. pr. kilo- 
watt-time batterika- 
pacitet (højst 45 
kWh) frem til 2022. 


Plug-in hybridbiler 


Der betales registreringsafgift efter alm. regler for 
personbiler. | 2019 betales registreringsafgift, hvor 
brændstofforbrug er opgjort på baggrund af CO2-ud- 40.000 kr. i 2019, 
ledning. Hertil tillægges 20 pct. af differencen ml. re- 77.500 kr. i 2020. 
Naturgasbiler gistreringsafgiften opgjort når fradrag/tillæg for Gives i den diffe- Intet fradrag 
brændstofforbrug opgøres på baggrund af energief- rence, som indfa- 
fektivitet hhv. på baggrund af CO2-udledning. Tillæg- ses. 
get stiger til 40 pct. af forskellen i 2020, 65 pct. i 
2021, 90 pct. i 2022 og 100 pct. i 2023 og frem. 





Kilde: Bekendtgørelse af lov om registreringsafgift af motorkøretøjer m.v. (registreringsafgiftsloven). 

Opgørelse af strukturelt provenu for registreringsafgiften 


Provenuet fra registreringsafgiften i et givent år kan inddeles i syv overordnede 
grupper: 
A. Registreringsafgift fra nyregistrerede personbiler (for leasingbiler på for- 
holdsmæssig afgift, alene afgift ift. leasingperiodens længde) 
B. Registreringsafgift fra tidligere leasingbiler 
C. Godtgørelse i forbindelse med genberegning af leasingbilers mv. registre- 
ringsafgiftsindhold efter 4 mdr. 
D. Registreringsafgift fra registrering af brugte afgiftsfri biler som ”alminde- 
lige biler”, fx valutaudlejningskøretøjer, taxier og diplomatbiler 
E. Registreringsafgift fra nyregistrerede varebiler, motorcykler mv 
F. Godtgørelse af registreringsafgift ved eksport af brugte køretøjer 
G. Registreringsafgift fra import af brugte køretøjer 


Da de nyregistrerede personbiler udgør langt størstedelen af provenuet fra regi- 
streringsafgiften er hovedfokus på fremskrivning af disse, dvs. punkt A. 


Antagelser og data for personbiler 

Udgangspunktet for beregningen af registreringsafgiften er oplysninger om nyregi- 
streringerne i 2018 fra DMR, om bl.a. bilernes pris og brændstofeffektivitet, og 
Bilstatistik.dk. 


Det er ikke alle personbiler der betales registreringsafgift af, hvorfor antallet af 
personbiler er baseret på tal fra Bilstatistik.dk. Eksempelvis betales der ikke afgift 
af personbiler, der indregistreres som valutaudlejningsbiler eller som taxi'er. Når 
bilerne overgår til at være ”almindelige” personbiler, skal der imidlertid betales re- 
gistreringsafgift af brugtværdien af bilen, hvilket giver et provenu, jf. punkt D. Ud 
af de i alt 218.500 nyregistrerede personbiler i 2018, er der således betalt registre- 
ringsafgift af ca. 203.200, mens der ikke er betalt afgift af de resterende ca. 15.300 
biler på nyregistreringstidspunktet. 


Forudsætninger 

Beregningerne er overordnet set baseret på en forventet udvikling i forbrug af kø- 
retøjer, som kan fordeles på udviklingen i: 

e Antal biler 

e Bilernes kvalitet, herunder alder 


e Bilernes størrelse (fordeling på segmenter) 


Der skal således skønnes over bilkøbets sammensætning på de tre parametre antal, 
kvalitet og størrelse. Bilernes kvalitet (ud over sammensætningseffekter), fx for- 
bedringer i form af ny teknologi, må alt andet lige forventes at stige, hvilket er be- 
regningsteknisk modelleret via en stigning i bilernes pris før afgift over tid. Det 
kan i praksis også vise sig på anden måde, fx via en lavere gennemsnitsalder for bi- 
ler, og dermed et højere antal nyregistreringer. 


Herudover er udbredelsen af el- og plug-in hybridbiler af afgørende betydning for 


pr ovenuet. 

De væsentlige parametre som skal skønnes over er således: 

1. Antallet af nyregistreringer og udvikling i bilparken. 

2. Sammensætningen af bilsalget på størrelse (segmenter). 

3. Udviklingen i prisen på biler før afgift, herunder pga. kvalitet. 

4. Sammensætningen af bilsalget på drivmidler, særligt udbredelsen af lav- og 
nulemissionsbiler. 

5. Registreringsafgiften på den benzin-/dieselbil som en lav- eller nulemissi- 
onsbil erstatter, og registreringsafgiften på en lav- og nulemissionsbil. 

6. Udviklingen i brændstofeffektivitet. 


Ad 1) Udviklingen i antallet af nyregistreringer 

Nybilsalget har generelt været stigende de sidste 25 år, men med store udsving fra 
år til år, blandt andet afhængig af konjunkturudviklingen, jf. figur 2. Bestanden af 
personbiler er tilsvarende steget. I 1994 udgjorde bestanden ca. 1,6 mio. biler, 
mens den i 2018 udgjorde ca. 2,5 mio. biler. Det svarer til en gennemsnitlig vækst 
på ca. 1,9 pct. årligt de seneste 25 år. Ser man alene på perioden 1997-2015, var 
væksten i gennemsnit ca. 1,6 pct. årligt. I samme periode er antallet af personer i 
alderen 18-80 år steget ca. 0,4 pct. om året. Væksten i bilparken har i denne peri- 
ode således ligget godt ét pct. point over væksten i den del af befolkningen, der 
må formodes at være potentielle bilkøbere. 


En betydelig del af stigningen i nyregistreringerne siden finanskrisen har været 
drevet af stigende antal leasingbiler. En del af disse biler eksporteres efter relativt 
kort tid til udlandet (dette er nærmere beskrevet i afsnittet Øvrige faktorer). 


De senere års relativt høje vækst i nyregisteringerne sammenholdt med den lavere 
vækst i bestanden kan blandt andet forklares af det stigende antal leasingbiler og 
eksporten heraf, hvilket har medført at gennemsnitsalderen på bilerne i den dan- 
ske bilpark er faldet. 





Figur 2 
Udviklingen i antal nyregistreringer og bestanden af personbiler, 1994-2018 

Kilde: Danmarks Statistik. 

Ad 1a) Nyregistreringer fremskrevet 

Det strukturelle niveau for nyregistreringerne frem mod 2035 fastsættes med afsæt 
i den historiske udvikling i de nyregistrerede person- og leasingbiler. Mere speci- 
fikt bestemmes det strukturelle niveau ved en regression over en relativ konjunk- 
turneutral periode, samt et skøn for den strukturelle andel af nyregistreringerne, 
der er leasingbiler. 


I figur 3 illustreres udviklingen i de strukturelle nyregistreringer samt en lineær til- 
pasning af de faktiske nyregistreringer frem mod 2025. Det bemærkes, at der tilla- 
des for et strukturelt skifte i årene omkring 2010, hvilket særligt kan tilskrives en 
stigning i antallet af leasingbiler som alt andet lige bidrager til en lavere gennem- 
snitsalder for bilparkens personbiler, og dermed et højere antal nyregistreringer.” 


Regressionen af de strukturelle nyregistreringer svarer til et strukturelt nybilsalg i 
2018 på ca. 204.000 stk. mod faktisk ca. 218.500 stk. Det strukturelle niveau for 
nyregistreringer skønnes at stige til ca. 257.500 stk. i 2035. Det svarer til en frem- 
skrivning med gennemsnitligt ca. 1,4 pct. årligt, dvs. nogenlunde med væksten i 
real BNP. 





Figur 3 
Faktisk og strukturelt nybilsalg 

Kilde: Egne beregninger og Danmarks Statistik. 


Kombineres det fremadrettede strukturelle niveau for nyregistreringerne med en 
antagelse om den gennemsnitlige billevetid og den fremtidige andel af leasingbiler, 
der indlemmes i bilparken, kan udviklingen i bestanden bestemmes. 


I zabel 2 rapporteres udviklingen i antal biler per 1.000 indbyggere over perioden 
1994-2018 og 2019-2035. Endvidere sammenholdes med den demografiske udvik- 
ling ved at betinge på antal indbyggere i aldersgruppen 18-80 år. Dette er relevant, 





2 Det strukturelle skift skal ikke tolkes som et strukturelt skift i året 2010, men som et skift i årene omkring 2010. I årene 
2007-2009 lå antallet af leasingbiler relativt konstant omkring 30.000 biler. Derefter steg antallet af leasingbiler, så der i 
årene 2016-2018 blev nyregistreret i omegnen af 90.000 biler. 

da der frem mod 2035 sker en større stigning i antal ældre og børn end i befolk- 
ningen i den køredygtige alder (her antaget 18-80 år). 





Tabel 2 
Historisk og fremtidig årlig vækst i antal biler pr. indbygger med afsæt i strukturelle nyregistreringer 


Pct. årlig ændring 1994-2018 2019-2035 
Biler pr. 1.000 indbyggere 1,4 0,6 
Biler pr. 1.000 indbyggere i alderen 18-80 1,4 0,9 





Anm.: Bilbestand og folketælling i perioden 1994-2018 er baseret på faktiske tal. Bilbestand og folketælling 2019- 
2035 er baseret på skønnet bilbestand hhv. Danmarks Statistiks befolkningsfremskrivning. 
Kilde: Egne beregninger og Danmarks Statistik. 


De skønnede nyregistreringer i kombination med ovennævnte antagelser medfører 
en lidt lavere årlig vækst i bilparken end historisk. Forskellen i den årlige vækst er 
dog væsentlig mindre, når der korrigeres for befolkningens alderssammensætning. 


Ad 2) Sammensætningen af personbilsalget på størrelse (segmenter) 

Ses på sammensætningen af nybilsalget på størrelse (segmentet) de seneste 18 år, 
steg salget af mikrobiler markant i starten af perioden, fra at udgøre 5 pct. af salget 
i 2000 til at udgøre ca. 33 pct. i 2012 og 2013, jf. figur 4. Særligt salget af de mel- 
lemstore og store biler blev reduceret i samme periode. Siden 2013 er andelen af 
mikrobiler faldet, og i 2018 udgjorde de 11 pct. af nybilsalget, mens salget af de 
mellemstore og store biler er steget siden 2013. 





Figur 4 


Sammensætningen af nyregistrerede personbiler på segmenter, 2000-2018, samt sammensætningen af 
bestanden 

Anm.: Bestanden er opgjort pr. ultimo 2018. Segmenterne ”SUV” og ”MPV” fremgår ikke separat af figuren, men 
indgår i de viste segmenter. Segmenterne ”SUV” og ”MPV” opdeles på Bilstatistik.dk således på underseg- 
menter på hhv. ”Lille”, ” Mellem”, ”Stor”, ” Premium”, ” Luksus” og for ”SUV” også på ”offroad”. På figu- 
ren indeholder ”Lille” således både ”Lille”, ”Lille SUV” og ”Lille MPV” mv. 

Kilde: Bilstatistik.dk 


De seneste år har sammensætningen af nyregistreringerne på segmenter nogen- 
lunde afspejlet sammensætningen af bestanden på segmenter. 

Større biler er typisk dyrere biler, og dermed betales en højere værdiafgit af disse. 
Typisk har de også en dårligere brændstofeffektivitet, hvorfor de får mindre fra- 
drag for god brændstoføkonomi. Registreringsafgiften på de større biler er således 
generelt højere end på de mindre biler. Segmentfordelingen har dermed betydning 
for provenuet fra registreringsafgiften. 


Ad 2a) Segmentfordelingen fremskrevet 

Det er lagt til grund for fremskrivningen, at den strukturelle segmentfordeling ud- 
gør et simpelt gennemsnit af fordelingen af bestanden og gennemsnittet af nyregi- 
streringerne i 2016-2018. Dermed sker der ikke betydelige ændringer af sammen- 
sætningen, og den svarer i høj grad til sammensætningen af bestanden, jf. fgur 5. 


Da den strukturelle segmentsammensætning antages at indeholde en større andel 
af mindre biler end salget i 2018, bliver bilernes gennemsnitlige pris før afgift 
strukturelt også lavere end i 2018. 





Figur 5 
Bestand, seneste års salg og strukturel sammensætning af nyregistrerede personbiler på segmenter 

Kilde: Bilstatistik.dk for så vidt angår bestand og nyregistreringerne 2016-2018. 


Ad 3) Udviklingen i bilernes pris for afgift 

Udviklingen i priserne på nyregistrerede biler (før afgift) illustreres i fgur 6. Tallene 
peger på, at de nominelle bilpriser har været stigende frem til og med år 2009, 
hvorefter de har været faldende iflg. Danmarks Statistiks nettoprisindeks. 

Figur 6 
Indekseret nettoprisudvikling på personbiler, 2001-2018 

Kilde:Danmarks Statistik. 


Ad 3a) Prisudviklingen fremskrevet 

Det er ved fremskrivningen lagt til grund, at den underliggende prisudvikling 
fremadrettet vil være omtrent flad, korrigeret for kvalitet. Inkl. en stigende kvalitet 
samt en mulig afledt priseffekt af de nye EU-krav til bilers CO2-udledning frem 
mod 2025 og 2030 antages en nominel stigning på 1,5 pct. årligt”. 


Med de øvrige forudsætninger, der er lagt til grund for fremskrivningen, inkl. en 
forudsat indekseringsmekanisme, indebærer antagelserne, at forbruget på køb af 
personbiler (bilkøbet) er nogenlunde konstant eller svagt faldende over fremskriv- 
ningsperioden, hvilket er i tråd med den historiske udvikling for husholdningernes 
forbrug på køretøjer, jf. figur 7. 





3 Denne forudsætning kan også opfange et skifte mod større biler eller en muligvis let faldende gennemsnitsalder for biler. 

Figur 7 
Fremskrivning af forbruget på personbiler 

Anm.: Nationalregnskabets tal for husholdningernes køb af køretøjer inkluderer fx varebiler, hvilket ikke er med i 
køb af personbiler i figuren. Omvendt er der i køb af personbiler både inkluderet køb af personbiler foreta- 
get af husholdninger og erhverv. Det er således ikke det absolutte niveau for de to kurver, der er sammenlig- 
neligt, men derimod den overordnede trendmæssige udvikling i de to kurver der bør sammenlignes. 

Kilde: Egne beregninger og Danmarks Statistik 


Uden en indekseringsmekanisme af fradrag for god brændstoføkonomi, vil biler- 
nes bedre brændstofeffektivitet føre til lavere registreringsafgift og dermed til en 
lavere pris på biler. En del af dette prisfald må forventes at give sig udslag i køb af 
lidt dyrere/nyere biler end ellers, hvilket beregningsteknisk er modelleret via en 
højere forudsat gennemsnitlig prisstigning, end uden en indekseringsmekanisme. 
Ved opgørelsen af det strukturelle provenu ekskl. indekseringsmekanisme er der 
således antaget en nominel prisstigning på 1,8 pct. årligt. 


Ad 4) Sammensætningen af personbilsalget på drivmiddel 

Sammensætningen af nyregistreringerne på drivmiddel har betydning for prove- 
nuet. El-, plug-in hybrid- og brintdrevne biler har en bedre brændstoføkonomi 
end benzin- og dieseldrevne biler, hvorfor de får større fradrag i afgiften. De 
førstkommende år gælder endvidere særlige lempelser. 


Antallet af nyregistrerede personbiler, som anvender brint eller gas som drivmid- 
del, er imidlertid fortsat relativt begrænset, jf. tabel 3, hvilket forventes uændret 
fremadrettet. Af den årsag ses der bort fra disse i følgende fremskrivning. 

Tabel 3 
Nyregistrerede personbiler med alternative drivmidler, 2013-2018 


Antal 2013 2014 2015 2016 2017 2018 
El 534 1.565 4.307 1.312 699 1.545 
Plugin hybrid, benzin 6 88 417 567 619 3.126 
Plugin hybrid, diesel 4 2 0 5 1 2 
Gas 15 43 7 36 47 y% 
Brint 15 1 38 14 15 6 
Antal nyregistreringer i alt 182.007 188.812 207.256 222.802 221.786 218.500 





Kilde: Bilstatistik.dk. 


Dieselbiler er generelt mere brændstofeffektive, men også typisk lidt dyrere end 
benzinbiler. Ligesom mikrobilerne blev de relativt billigere med indførelse af fra- 
drag for brændstoføkonomi, hvilket kan bidrage til at forklare den stigende diesel- 
andel fra 2005 til 2010-2011, 77. figur 8. I 2012 blev det vedtaget at forhøje udlig- 
ningsafgiften med godt 50 pct. Samtidig er mikrobilerne helt overvejende benzin- 
biler, og der ses et fald i dieselandelen fra 2011 til 2013. Siden 2013 har de udgjort 
en nogenlunde konstant andel på omkring 1/3 af nyregistreringerne. 





Figur 8 
Sammensætningen af nyregistrerede personbiler på drivmiddel, 2000-2018 

Kilde: Bilstatistik.dk 


Ad 4a) Fordelingen på drivmiddel fremskrevet 

Udviklingen i andelen af el- og plug-in hybrid biler er fremskrevet med et forelø- 
bigt forløb for Basisfremskrivning 2019 fra Energistyrelsen (BF19 foreløbigt for- 
løb) og er således fremskrevet efter Energistyrelsens model. Det er forudsat, at 
alle plug-in hybridbiler er benzindrevne (ud over el). Pt. sælges der således stort 
set ikke diseldrevne plug-in hybridbiler og dette antages beregningsteknisk at fort- 
sætte. 

Efter Energistyrelsens BF19 foreløbigt forløb udgør elbiler ca. 1,6 pct. af nyregi- 
streringerne i 2019 stigende til ca. 27 pct. i 2035, mens plug-in hybriderne udgør 
ca. 3,0 pct. i 2019 stigende til ca. 13 pct. i 2035, jf figur 9. 





Figur 9 
Fremskrivning af sammensætninger af nyregistreringer på drivmidler 


Pet Pet 
100 
90 
80 
70 
60 





2018 2019 2020 2021 2022 2023 2024 2025 2026 2027 2028 2029 2030 2031 2032 2033 2034 2035 


mE! m Plug-in hybrid m Benzin E Diesel 





Kilde: Egne beregninger og forudsætninger. For så vidt angår elbiler og plug-in hybrider er den baseret på Energi- 
styrelsens BF19 foreløbigt forløb. Det skal bemærkes, at BF19 kun fremskriver til 2030, hvorfor der er kon- 
strueret et forlænget forløb til brug for fremskrivning af det strukturelle provenu frem til 2035. 


Energistyrelsens fremskrivning indeholder en segmentfordeling på tre segmenter: 
lille, mellem og stor. 


Der er ikke fuld overensstemmelse mellem Energistyrelsens tre segmenter og de 
seks segmenter, der er lagt til grund for fremskrivningen af provenuet. Energisty- 
relsens segmentfordeling fsva. benzin- og dieselbiler er således baseret på deres 
motorstørrelse, mens den fsva. elbiler og plug-in hybridbiler er baseret på deres 


vægt. 


Ved fordelingen af elbiler og plug-in hybridbiler på segmenter ved provenufrem- 
skrivningen er det lagt til grund, at Energistyrelsens lille segment svarer til seg- 
menterne mikro og lille, Energistyrelsens mellemsegment svarer til segmenterne 
mellem og stor, og endelig, at Energistyrelsens storsegment svarer til segmenterne 
premium og andre. 


Efter provenufremskrivningen udgør mikro- og lille segmentet hhv. ca. 18 og 31 
pct. af de samlede nyregistreringer i 2025, dvs. ca. 49 pct. samlet. Energistyrelsens 
fremskrivning af nyregistrerede elbiler i 2025 i Energistyrelsens lillesegment, for- 
deles forholdsmæssigt med 37 pct. (18/49) til mikro hhv. 63 pct. (31/49) til lille. 


Det betyder, at fordelingen af elbiler og plug-in hybrider på segmenter i fremskriv- 
ningen afviger fra segmentfordelingen de sidste år. 


Forholdet mellem benzin- og dieselbiler er holdt fast inden for de enkelte segmen- 
ter i hele fremskrivningsperioden på baggrund af forholdet mellem dem i 2018. 

Dermed er det lagt til grund for beregningen, at en elbil eller plug-in hybridbil er- 
statter en gennemsnitlig konventionel bil inden for et givent segment — dvs. er for- 
holdet mellem benzin- og dieselbiler inden for et segment fx 2:1, erstatter en elbil 
eller en plug-in hybrid 2/3 benzinbil og 1/3 dieselbil. 


Med et fastholdt forhold mellem benzin- og dieselbiler inden for et segment vil en 
ændring af segmentfordelingen over tid give en forskydning i det samlede forhold 
mellem benzin- og dieselbiler, idet dieselandelen er relativt højere i de større seg- 
menter. 


Ad 4) Registreringsafgiften på den benzin-/ dieselbil som en iav- eller nulemissionsbil erstatter, 
og Registreringsafgiften på en lav- eller nulemissionsbil 

Idet det er forudsat, at en elbil eller plug-in hybridbil fortrænger en gennemsnitlig 
konventionel bil inden for et givent segment, fortrænges det gennemsnitlige regi- 
streringsafgiftsindhold i en konventionel bil inden for segmentet. Dermed har el- 
og plug-in hybridbilernes segmentfordeling betydning. 


Ved opgørelsen af registreringsafgiften for elbilerne og plug-in hybridbilerne er 
det forudsat, at en elbil hhv. plug-in hybridbil har samme pris inklusiv registre- 
ringsafgift som den konventionelle bil, der fortrænges. 


Registreringsafgiftsindholdet i en elbil hhv. en plug-in hybrid inden for et givent 
segment opgøres ved at ”regne baglæns” fra prisen inkl. moms og registreringsaf- 
gift på den fortrængte konventionelle bil. En gennemsnitlig konventionel bil i mel- 
lemsegmentet har med fremskrivningen fx en pris på ca. 280.000 kr. inkl. registre- 
ringsafgift i 2023, hvor registreringsafgiften udgør ca. 117.000 kr. Registreringsaf- 
giftsindholdet i elbilen hhv. plug-in hybridbilen med en pris på ca. 280.000 kr. 
inkl. registreringsafgift udgør til sammenligning ca. 40.500 kr. hhv. ca. 79.000 kr. 
på grund af den bedre brændstofeffektivitet. I perioden frem til og med 2022, 
hvor el- og plug-in hybridbilerne indfases i registreringsafgiften, vil afgiftsindhol- 
det endvidere være endnu lavere på grund af de lempeligere afgiftsregler. 


Metoden er principielt samme metode, der ligger til grund for Skatteministeriets 
opgørelse af provenueffekterne ved at lempe afgifterne på el- og plug-in hybridbi- 
lerne. 


Ad 5) Udviklingen i brendstofeffektivitet 

Der er sket en markant forbedring af nye benzin- og dieselbilers målte brændstof- 
økonomi i perioden 2000-2018 (1.halvår), hvilket har ført til stadig stigende fra- 
drag for god brændstofeffektivitet. 


Danmarks Statistik forsøger at rense for størrelsens indflydelse på brændstofeffek- 
tiviteten ved at lave en vægtkotrigeret udvikling i benzin- og dieseldrevne person- 
bilers energieffektivitet. Korrigeres der for vægten, ses der for benzinbiler en fort- 
sat vækst i energieffektiviteten, mens der for dieselbiler er en udfladning eller et 
marginalt fald de senere år, 77. figur 10. 

Figur 10 
Udvikling i nye benzin- og dieseldrevne personbilers energieffektivitet 2000 — 1. halvår 2018 

Anm: Tal for 2018 er for 1. halvår. 
Kilde: Danmarks Statistik. 


Ad 5.a) Brændstofeffektiviteten fremskrevet 

For såvel benzin-, diesel-, el- og plug-in hybridbiler er der taget udgangspunkt i 
den gennemsnitlige brændstofeffektivitet indenfor de enkelte segmenter i 2018, 
som opgjort på baggrund af dataene fra DMR. For elbiler i segmentet ” Andre” er 
der dog foretaget en korrektion, idet en del af de elbiler, der indgår i dette seg- 
ment, er golfbiler. Disse er ikke medtaget ved opgørelsen. 


Udviklingen i brændstofeffektiviteten fra 2019 til 2035 er fremskrevet efter Ener- 
gistyrelsens BF19 foreløbigt forløb. 





Tabel 4 
Udviklingen i brændstofeffektivitet, gnst. årlig pct.vis ændring 


2019-2021 2022-2025 2026-2030 2031- 
Benzin- og dieselbiler Æg 3,9 0,8 0,0 
Elbiler 1,8 2,0 0,5 0,5 
Plug-in hybridbiler 3,0 2,8 0,7 02 





Kilde: Energistyrelsen - BF19 foreløbigt forløb. 


Energistyrelsens skøn for udviklingen i brændstofeffektiviteten for benzin- og die- 
seldrevne biler er fastsat med udgangspunkt i en opfyldelse af EU's krav til nye bi- 
lers CO2-udledning i hhv. 2021, 2025 og 2030 på EU-niveau. Dette slår også igen- 
nem på plug-in hybridbilernes energieffektivitet for den del der vedrører benzin. 
Hvad angår elbilerne, så forudsættes til sammenligning en mere begrænset forbed- 
ring end for konventionelle biler frem mod 2030, se tabel 4. 


Reguleringen af kilometergrænserne for tillæg og fradrag, jf. aftale om Omlægning af 
Bilafgifterne fra 2017 er beregningsteknisk indarbejdet i fremskrivningen ved at fast- 
holde kilometergrænserne for benzin- og dieselbilerne på hhv. 22 og 20 km/l og 

ved at antage, at de konventionelle bilers brændstofeffektivitet er uændret fra 2019 
og frem. Det svarer i praksis omtrent til at fastholde andelen af biler, der modta- 
ger et givent fradrag/tillæg over fremskrivningsperioden. Derudover er el- og 
plug-in hybridbilernes brændstofeffektivitet fremskrevet med Energistyrelsens 
BF19 foreløbigt forløb skaleret i de enkelte år med forholdet mellem den fast- 
holdte teknologiske udvikling for konventionelle biler og udviklingen for disse ba- 
seret på Energistyrelsens BF19 foreløbigt forløb. Justeringen af el- og plug-in hy- 
bridbilernes brændstofeffektivitet skyldes, at deres registreringsafgift beregnes ud 
fra de samme kilometergrænser som for konventionelle biler. 


Øvrige faktorer 

Omfanget af sikkerhedsudstyr (antal airbags, antal selealarmer og hvorvidt man 
har fået 5 stjerner i Euro NCAP sikkerhedstesten) har betydning for registrerings- 
afgiftsprovenuet via fradrag og tillæg i den afgiftspligtige værdi og i registreringsaf- 
giften. Størstedelen af de nye biler, som sælges i dag, får det maksimale fradrag for 
sikkerhedsudstyr eller tæt på. Omfanget af sikkerhedsudstyr som giver fradrag er 
således forudsat uændret over tid i forhold til 2018 for benzin- og dieselbiler. For 
elbiler og plug-in hybridbiler er det lagt til grund, at de, indenfor hvert segment, 
har samme niveau som den gennemsnitlige benzin- og dieselbil ud fra en betragt- 
ning om, at de på sigt vil ligne en konventionel bil. 


Elbiler og plug-in hybridbiler får fradrag i afgiften afhængig af batteriets størrelse i 
indfasningsperioden. Frem til og med 2022 skal der derfor skønnes over disses 
batteristørrelse. Der er — ligesom ved opgørelsen af brændstofeffektiviteten — ta- 
get udgangspunkt i den gennemsnitlige batteristørrelse i 2018 indenfor de enkelte 
segmenter. Batteristørrelsen fremskrives efter Energistyrelsens forudsætninger 
som lagt til grund for BF19 foreløbigt forløb. 


Leasingbiler 

Leasingbilerne på forholdsmæssig registreringsafgift er forudsat at udgøre samme 
andel af de samlede leasingbiler som i 2018, dvs. skønnet ca. 77 pct. Desuden an- 
tages andelen af leasingbiler strukturelt at udgøre ca. 37 pct. af de samlede nyregi- 
streringer, hvilket er den gennemsnitlige andel i perioden 2010-2018. I 2018 ud- 
gjorde leasingbiler ca. 39 pct. af de samlede nyregistreringer. Derved vil leasingbi- 
ler på forholdsmæssig afgift udgøre ca. 28 pct. af de samlede nyregistreringer. Det 
er antaget, at den relative fordeling mellem segmenterne strukturelt er som i 2018. 


Hvis leasingbiler på forholdsmæssig registreringsafgift bliver i Danmark efter endt 
leasingperiode skal der betales resten af afgiften. Alternativt kan de eksporteres 
(uden godtgørelse af afgift, da de alene har betalt afgift for leasingperiodens 
længde). 


På baggrund af tidligere skøn, er det lagt til grund, at 1/3 af leasingbilerne på for- 
holdsmæssig afgift eksporteres efter endt leasingperiode. Det er endvidere lagt til 


Side 16 af 17 


grund, at de eksporteres efter 1⁄2 år, svarende til, at de betaler 21 pct. af den fulde 
afgift som nye.” 


Den fulde registreringsafgift af de leasingbiler på forholdsmæssig registreringsaf- 
gift, som ikke eksporteres, er indregnet i det år, hvor bilen nyregistreres. Samtidig 
er der ikke indregnet et provenu fra tidligere leasingårgange, der betaler restafgift 
ved endt leasingperiode, jf. punkt B ovenfor. Implicit er det dermed forudsat, at 
betaling af registreringsafgift fra tidligere årgange modsvarer den udskudte beta- 
ling fra nyregistreringsårgangen. 


Personbiler der ikke betales registreringsafgift af ved første indregistrering 

I 2018 skønnes det, at der er indregistreret ca. 15.300 nye personbiler, der ikke 
skal betales registreringsafgift af ved første indregistrering. Det er fx valutaudlej- 
ningsbiler, taxi'er, nogle busser, diplomatbiler mv. I fremskrivningen er de forud- 
sat at udgøre samme andel af nyregistreringerne som i 2018, dvs. ca. 7 pct., og for- 
dele sig på segmenter som skønnet i 2018. 


Det er forudsat, at der aldrig betales registreringsafgift af 2/3 af bilerne, enten 
fordi de eksporteres, når de er færdige som fx valutaudlejningsbiler eller tax?er, el- 
ler fordi de kører hele deres levetid i Danmark som afgiftsfri, hvilket fx må for- 
ventes at gælde for nogle busser. 


For så vidt angår den resterende 1/3, forudsættes det, at de indregistreres som al- 
mindelige personbiler. Der er i det år, hvor bilen nyregistreres, indregnet 67 pct. af 
den fulde registreringsafgift. Herved antages det, at de indregistreres som brugte 
biler efter 21⁄2 år. Samtidig er der ikke indregnet et provenu fra tidligere årgange, jf. 
punkt D ovenfor. Implicit er det dermed forudsat, at betaling af registreringsafgift 
fra tidligere årgange svarer til betalingen af registreringsafgift fra nyregistreringsår- 
gangen. 


Øvrige køretøjer 

Varebiler, motorcykler mv. er grundlag for en mindre del af det samlede provenu 
fra registreringsafgiften. Provenuet fra øvrige køretøjer skønnes i 2018 at udgøre 
ca. 1,6 mia. kr., og antages fremover at udgøre samme andel af det samlede pro- 
venu som i 2018. 


Import og eksport af brugte køretøjer 

Der betales registreringsafgift af brugte køretøjer, der importeres til Danmark, li- 
gesom der tilbagebetales registreringsafgift af brugte køretøjer, der eksporteres, jf. 
punkt F og G ovenfor. 


I perioden fra 2013-2017 kan det skønnes, at der netto er et merprovenu på mel- 
lem ca. 200 mio. kr. og ca. 400 mio. kr., mens 2018 til sammenligning ligger rela- 
tivt højt med et merprovenu på over 500 mio. kr. 





4 Se svar på SAU alm. del spørgsmål 272 (2016-17). 

Det antages i beregningerne, at der er et nettoprovenu fra brugte køretøjer på 500 
mio. kr. årligt i 2018-niveau. Dette nettoprovenu er fremskrevet med udviklingen i 
det skønnede provenu fra de nyregistrerede personbiler i øvrigt — dvs. den er for- 
udsat at udgøre samme andel af dette provenu over fremskrivningsperioden. 


Opdateret skøn 

Med det nye skøn skønnes det strukturelle provenu fra registreringsafgiften at 
stige fra ca. 0,82 pct. af BNP i 2019 til ca. 0,85 pct. af BNP i 2023 som følge af at 
el- og plug-in hybridbiler indfases fuldt ud i registreringsafgiften. Herefter skønnes 
provenuet at falde frem mod 2035 til omkring 0,70 pct. af BNP, hvilket hovedsa- 
geligt skyldes den øgede udbredelse af el- og plug-in hybridbiler. 


Uden en indekseringsmekanisme, der modgår udhulingen af provenuet via stadigt 
større fradrag for god brændstoføkonomi, skønnes provenuet at falde til ca. 0,56 
pct. af BNP i 2035. 


